Տխրությամբ կարելի է նկատել, որ Սփյուռքն էլ, ինչպես հարյուրամյա պատմություն ունեցող ավանդական կուսակցությունները, գտնվում է շփոթության մեջ, կիսակաթվածահար վիճակում: 2017-ին կայացած Հայաստան-Սփյուռք համաժողովը դեռ թարմ է մարդկանց գիտակցության մեջ, բայց Հայաստանում կատարվող ներկա իրադարձությունները ստվերում են դրա միասնականության համընդհանուր կոչը: Հայաստանն ու Սփյուռքըՙ միասին: Այստեղ է, որ թերությունները դեռեւս առկա են: Հորիզոնում նկատելի չէ ոչ մի գործողություն, արարք կամ շարժում, որը միտված է ծնունդ տալու մի նոր մտածողության կամ մի նոր մարտավարության այդ ոլորտում: